ai4bharat/Pralekha huggingface dataset:
وزارت خزانہ
وزیر خزانہ نرملا سیتارمن نے وزارتی سطح کے برطانیہ-ہندوستان اقتصادی اور مالیاتی مذاکرات کے دسویں دور میں ہندوستانی وفد کی قیادت کی
مرکزی وزیر خزانہ محترمہ نرملا سیتارمن نے ویڈیو کانفرنسنگ کے ذریعہ ورچوئل طریقے سے آج یہاں برطانیہ اور ہندوستان کے درمیان وزارتی سطح کے اقتصادی اور مالیاتی مذاکرات کے دسویں دور میں ہندوستانی وفد کی قیادت کی۔
مذاکرات میں ہندوستانی وفد میں خزانہ کی وزارت کے نمائندوں کے علاوہ ریزروبینک آف انڈیا اور سیکورٹیز اینڈ ایکسچینج بورڈ آف انڈیا  کے نمائندے بھی شامل ہوئے۔ برطانیہ کے وفد کی قیادرت خزانے کے چانسلر جناب رشی سونک نے کی۔ ان کے ساتھ ہر میجسٹی کے خزانے کے نمائندے، بینک آف انگلینڈ اور فائنانشیل کنڈکٹ اتھارٹی کے نمائندے بھی تھے۔
ہندوستان اور انگلینڈ کے درمیان بہت سے شعبوں میں قریبی باہمی تعلقات ہیں۔ ہندوستان اور انگلینڈ کے درمیان معاشی توقعات بہت اہم ہیں، کیونکہ ان کا ایک ساتھ دنیا کی چوٹی کی سات معیشتوں میں شمار ہوتا ہے، جن کی مشترکہ جی ڈی پی 5 ٹریلین ڈالر سے زیادہ ہے۔ دونوں ملکوں میں 5 لاکھ سے زیادہ روزگار کو سہارا دینے والی باہمی سرمایہ کاری کے ساتھ 2007 میں پہلی ای ایف ڈی کے بعد سے ہندوستان برطانیہ کی تجارت دگنی سے بھی زیادہ ہوئی ہے۔
مذاکرات میں کورونا وائرس سے نمٹنے کے بارے میں ایک دوسرے سے تجربے حاصل کرنے کے معاملوں کا بھی احاطہ ہوا۔ مذاکرات میں جی-20 فریم ورک ورکنگ گروپ اور قرض خدمات معطلی پہل  کو شامل کرتے ہوئے فاینینس  کی نگرانی سے جڑے معاملوں پر جی-20 کے تعاون کے بارے میں بھی بات ہوئی۔
ڈیجیٹل معیشت کے ٹیکیشن پر شمولیت والے اتفاق رائے پر مبنی حل کی پیش رفت سمیت بین الاقوامی ٹیکس ایجنڈے سے متعلق امور پر بھی تبادلہ خیال ہوا۔ فن ٹیک اور گفٹ سٹی پر خاص زور دیتے ہوئے سالانہ ہند برطانیہ مالیاتی مارکیٹ مذاکرات اور مالیاتی بازار میں کچھ اصلاح کے لئے اٹھائے جارہے اقدامات پر بھی گفتگو ہوئی۔ اس کے علاوہ مالی خدمات اشتراک بڑھانے پر بھی بات چیت ہوئی۔
یہ بھی فیصلہ کیاگیا کہ باہمی انڈیا-برطانیہ کے درمیان پائیدار مالی فورم قائم کیا جائے۔ انڈیا برطانیہ کے درمیان مالی شراکت داری کے تحت پرائیویٹ سیکٹر کے اقدامات اور ہند-برطانیہ کے درمیان پائیدار مالیاتی ورکنگ گروپ کا خیر مقدم کیاگیا۔
قابل محترم وزیر خزانہ نے اس بات کو اجاگر کیا کہ ٹھوس مالیہ کی آمد کو یقینی بنانے کے لئے سٹی آف لندن اور ہندوستان کے نیشنل انفرااسٹرکچر پائپ لائن کے ذریعے کام کیا جارہا ہے۔ مذاکرات ہندوستان کی وزیر خزانہ محترمہ نرملا سیتارمن اور برطانیہ کے خزانہ کے چانسلر جناب رشی سونک کی جانب سے مشترکہ بیان پر باقاعدہ دستخط اختتام پذیر ہوگئے۔
...............................................................
م ن، ح ا، ع ر
U-67671
(Visitor Counter : 122
وزیراعظم کا دفتر
وزیر اعظم 16 دسمبر کو زراعت اور خوراک کی ڈبہ بندی پر منعقد ہونے والی قومی کانفرنس کے دوران کسانوں سے خطاب کریں گے
کانفرنس میں قدرتی کاشتکاری اور کسانوں کو اس کے فوائد سے متعلق معلومات فراہم کرنے پر توجہ مرکوز کی جائے گی
یہ کسانوں کی فلاح و بہبود اور ان کی آمدنی میں اضافہ کرنے سے متعلق وزیر اعظم کے وژن کے عین مطابق ہے
وزیر اعظم جناب نریندر مودی زراعت اور خوراک کی ڈبہ بندی کے موضوع پر 16 دسمبر 2021 کو صبح 11 بجے گجرات کے آنند میں منعقد ہونے والی قومی کانفرنس کے افتتاحی اجلاس سے ویڈیو کانفرنسنگ کے ذریعے خطاب کریں گے۔ اس کانفرنس میں قدرتی کاشتکاری پر توجہ مرکوز کی جائے گی۔ کسانوں کو، قدرتی طریقے سے کی جانے والی کاشتکاری کے فوائد سے متعلق تمام ضروری معلومات فراہم کرائی جائیں گی۔
حکومت کسانوں کی فلاح و بہبود کے لیے وزیراعظم کے وژن کے مطابق کام کر رہی ہے۔ یہ پیداوار میں اضافہ کو یقینی بنانے کے لیے پابند عہد ہے، تاکہ کسان اپنی زرعی صلاحیتوں کا بھرپور فائدہ اٹھا سکیں۔ زراعت کی تصویر بدلنے اور کسانوں کی آمدنی بڑھانے کے لیے حکومت نے کئی قدم اٹھائے ہیں۔ نظام کی پائیداری، لاگت میں کمی، بازار تک رسائی اور کسانوں کو بہتر قیمتیں فراہم کرنے کے لیے کوششیں جاری ہیں۔
صفر بجٹ والی قدرتی کاشتکاری ایک امید افزا طریقہ ہے جس سے خریدی جانے والی ان پٹ پر کسانوں کا انحصار کم ہوگا، اور کھیت پر مبنی روایتی ٹیکنالوجیز پر بھروسہ کرتے ہوئے زراعت کی لاگت کو کم کرنے میں مدد ملے گی اور اس کے نتیجہ میں مٹی کی صحت میں بہتری آئے گی۔ دیسی گائے، اس کا گوبر اور پیشاب کھیت پر کئی قسم کی کھاد وغیرہ بنانے میں اہم رول ادا کرتے ہیں اور مٹی کو ضروری غذائیت فراہم کرتے ہیں۔ دیگر روایتی طریقے جیسے کہ پانی کی بہت کم دستیابی کی حالت میں بھی مٹی کو بائیو ماس سے یا مٹی کو سال بھر گھاس اور پتوں وغیرہ سے ڈھانپنے سے اس کی پیداواری صلاحیت میں پائیداری آتی ہے، اور اس طریقہ کو اپنانے کے پہلے سال سے ہی فائدہ حاصل ہونے لگتا ہے۔
اسی قسم کی حکمت عملیوں پر زور دینے اور ملک بھر کے کسانوں تک پیغام پہنچانے کے لیے، حکومت گجرات زراعت اور خوراک کی ڈبہ بندی پر قومی کانفرنس منعقد کرنے جا رہی ہے، جس میں قدرتی کاشتکاری پر توجہ مرکوز کی جائے گی۔ اس تین روزہ کانفرنس کا انعقاد 14 سے 16 دسمبر، 2021 تک کیا جائے گا۔ اس میں5000 سے زیادہ کسان شرکت کریں گے، جو ذاتی طور پر کانفرنس میں موجود رہیں گے، اس کے علاوہ بہت سے دیگر کسان سنٹرل انسٹی ٹیوٹ آف آئی سی اے آر، ریاستوں کے کرشی وگیان کیندر اور اے ٹی ایم اے  نیٹ ورک کے ذریعے لائیو جڑیں گے۔
محنت اور روزگار کی وزارت
سال 23-2022 میں نیشنل کریئر سروس  پر 35.7 لاکھ آسامیوں کا رجسٹریشن
ایک ملین سے زیادہ آجر این سی ایس سے جڑے
محنت اور روزگار کی وزارت جاب میچنگ، کریئر کاؤنسلنگ، پیشہ ورانہ رہنمائی، ہنرمندی کے فروغ کے کورسز، انٹرن شپ وغیر کی معلومات جیسی مختلف قسم کی روزگار سے متعلق خدمات فراہم کرنے کے لیے قومی روزگار سروس میں تبدیلی کے لیے ایک مشن موڈ پروجیکٹ کے طور پر نیشنل کریئر سروس  منصوبے کو نافذ کر رہا ہے۔ این سی ایس کے تحت خدمات آن لائن دستیاب ہیں، جو 2015 میں وزیر اعظم کے ذریعے قوم کو وقف کی گئی تھیں۔
این سی ایس پورٹل نے جولائی، 2015 میں لانچ ہونے کے بعد سے سال 23-2022 کے دوران سب سے زیادہ آسامیاں درج کی ہیں۔ آجروں کے ذریعے سال 23-2022 کے دوران تقریباً 35.7 لاکھ آسامیوں کی اطلاع دی گئی ہے، جب کہ 22-2021 میں تقریباً 13 لاکھ آسامیاں تھیں۔ 23-2022 میں این سی ایس پر آسامیوں کی رپورٹنگ میں 22-2021 کے مقابلے 175 فیصد کا اضافہ دیکھا گیا ہے۔ اس کے علاوہ، سال 23-2022 میں بھی 30 اکتوبر، 2022 کو 5.3 لاکھ سے زیادہ کی سب سے زیادہ فعال آسامیاں دیکھی گئیں۔
این سی ایس پر خالی پوسٹنگ میں تمام شعبوں میں اضافہ دیکھا گیا ہے۔ مالی اور بیمہ سیکٹر نے 800 فیصد سے زیادہ کا غیر معمولی اضافہ دکھایا ہے اور 22-2021 میں 2.2 لاکھ آسامیوں کے مقابلے 23-2022 کے دوران 20.8 لاکھ آسامیاں درج کی ہیں۔ آپریشنز اور سپورٹ سیکٹر میں آسامیوں نے بھی 23-2022 میں 3.75 لاکھ آسامیوں کے ساتھ 400 فیصد کا اضافہ درج کیا ہے، جب کہ 22-2021 میں یہ تعداد 76 ہزار تھی۔ پچھلے سال کے مقابلے سال 23-2022 کے دوران ’ہوٹل، فوڈ سروس اور کیٹرنگ‘، ’مینوفیکچرنگ‘، ’صحت‘، ’تعلیم‘ وغیرہ شعبوں میں آسامیوں میں بھی کافی اضافہ ہوا ہے۔
سال 23-2022 کے دوران، این سی ایس پورٹل نے لانچ کے بعد سے ایک ملین سے زیادہ آجروں کو رجسٹریشن کرنے کی سہولت دی ہے۔ سال 23-2022 میں کل رجسٹرڈ آجروں میں سے 8 لاکھ سے زیادہ آجر رجسٹرڈ تھے۔ آجروں کا زیادہ سے زیادہ رجسٹریشن سروس سیکٹر  سے ہوا، جس کے بعد مینوفیکچرنگ سیکٹر کے آجروں کا رجسٹریشن ہوا۔
این سی ایس پورٹل پر دستیاب تمام خدمات نوکری چاہنے والوں، آجروں، ٹریننگ فراہم کرنے والوں اور پلیسمنٹ اداروں سمیت تمام متعلقین کے لیے مفت ہیں۔
وزارت دفاع
دفاعی افواج میں تقرری
رکشا راجیہ منتری  جناب اجے بھٹ نے 04 فروری، 2022 کو لوک سبھا میں جناب ہنومان بینیوال کو دیے گئے تحریری جواب میں درج ذیل معلومات فراہم کیں۔
تقرری سال 22-2021 میں آرمی کی تقرری سے متعلق چار ریلیاں منعقد کی گئیں۔ تاہم، کووڈ-19 وبائی امراض کے سبب، ہندوستانی فوج کی تقرری سے متعلق تمام سرگرمیاں فی الحال بند ہیں۔
کووڈ-19 وبائی مرض نے ہندوستانی بحریہ میں افسروں اور ملاحوں  کی تقرری پر منفی اثر ڈالا ہے، جس کا نتیجہ ملاحوں کی تقرری کے’بیچ ہالی ڈے‘ کی شکل میں سامنے آیا اور وسط 2020 سے افسروں کی ٹریننگ شروع ہونے میں تاخیر ہوئی ہے۔ ہندوستانی بحریہ کے ذریعے تقرری کے لیے منعقد کیے جانے والے کوئی بھی امتحان زیر التوا نہیں ہیں جن کے نتیجہ کا اعلان روک دیا گیا ہو۔
ہندوستانی فضائیہ  کے آفیسر کیڈر کی تقرری کے معاملے میں کچھ بھی زیرالتوا نہیں ہے۔ آئی اے ایف میں ایئرمین کی تقرری 21/02 کے لیے اندراج کی عارضی سیلیکٹ لسٹ  31 مئی، 2021 کو شائع کی گئی تھی۔ تقرری 22/01 کے لیے ایئرمین کی تقرری کے مقررہ امتحان  21/01 کی کارروائی بھی 18 جولائی 2021 کو مکمل ہو چکی ہے۔
ہندوستانی فوج  کے علاقائی تقرری افسران/ژونل تقرری افسران کے ذریعے منصوبہ بند تقرری کی تمام ریلیاں، بشمول راجستھان، ملک میں کووڈ-19 کی صورتحال کے مدنظر جب تک کہ حالات ٹھیک نہیں ہو جاتے، اگلے آرڈر تک کے لیے منسوخ کر دی گئی ہیں۔
خواتین اور بچوں کی ترقیات کی وزارت
آسام کے 14 لوک سبھا حلقوں کے 33 اضلاع کے کل 306 بچوں کو صحت مند بچہ ایوارڈ
ریاستی سطح پر 10 بچوں کو صحت مند بچہ ایوارڈ ملتا ہے
آسام کے 14 لوک سبھا حلقوں کے 33 اضلاع کے کل 306 بچوں کو صحت مند بچہ ایوارڈ سے نوازا گیا ہے۔
ریاستی سطح پر یکم ستمبر 2022 کو آسام کے وزیر اعلیٰ اور خواتین اور بچوں کی ترقی کے وزیر کے ذریعہ 5ویں راشٹریہ پوشن ماہ کے افتتاحی تقریب کے موقع پر 10 بچوں کو صحت مند بچہ ایوارڈ دیا گیا۔
پانچ سال سے کم عمر افراد میں غذائیت کی کمی پورے ہندوستان میں ایک اہم تشویش کا معاملہ ہے۔ ایک صحت مند قوم کی تعمیر کی پہل پر غور کرتے ہوئے آسام نے "ناقص غذائیت سے پاک آسام" کا ہدف شیئر کیا۔ آنگن واڑی مراکز کے 20 صحت مند بچوں کو لوک سبھا حلقہ کی سطح پر "صحت مند بچہ" انعام کے طور پر دیا جانا تھا۔ 6 ماہ، 3 سال اور 5-3 سال کی عمر کے صحت مند بچوں کی شناخت کرنے اور بیداری پیدا کرنے اور 21 مارچ سے 27 مارچ کے دوران پوشن پکھواڑہ 2022 کے دوران بچوں کی نشوونما کی پیمائش کے لیے مہم چلانے کے لیے بچوں کے وزن اور قد کی پیمائش کے لیے ریاست بھر میں بچوں کی نشو و نما کی نگرانی کی گئی۔ پوشن پکھواڑا کے دوران متعلقہ ضلع کے تمام آئی سی ڈی ایس پروجیکٹ کا احاطہ کرنے والے ہر لوک سبھا حلقہ سے 20 صحت مند بچوں کی شناخت کی گئی۔ یہ آسام کے وزیر اعلیٰ کی طرف سے اٹھایا گیا ایک ضروری اقدام ہے جس کا مقصد سماجی بیداری میں اضافہ کے ذریعے غذائیت کو بہتر بنانا ہے۔
صحت مند بچہ ایوارڈ کا بنیادی مقصد یہ ہے:
 ایک سال اور 3 سے 5 سال کی عمر کے صحت مند بچوں کی شناخت کرنا اور بیداری پیدا کرنا اور بچوں کی نشوونما کی پیمائش کے لیے مہم چلانا۔
 والدین کے درمیان اپنے بچے کی صحت اور تندرستی کے لیے تعمیری مقابلے کے احساس کو فروغ دینا، صحت مند بچوں کے والدین کی حوصلہ افزائی کرنا۔
 بچوں کی صحت کے بارے میں کمیونٹی کو حساس بنانا اور سماجی بیداری جیسے خوراک کے تنوع کی اہمیت اور عمر کے مطابق خوراک کے ذریعے شیرخوار/بچوں کی غذائیت کو بہتر بنانا۔
 ریاست میں صحت اور غذائیت کی تندرستی کے لیے کمیونٹی کی شراکت داری کو متحرک کرنا۔
صحت مند بچے کی شناخت کا طریقہ
- آنگن واڑی ورکر /مددگار  کے ذریعہ وزنی پیمانے اور اسٹیڈیو میٹر یا انفینٹو میٹر کے ساتھ ہدف گروپ میں بچوں کے وزن اور اونچائی/لمبائی کی پیمائش کرنا۔
- بچوں کے وزن کی پیمائش کے بعد صحت مند بچوں کی شناخت عالمی صحت ادارہ  کے گروتھ چارٹ میں مناسب طریقے سے کی گئی۔
- متعلقہ سپروائزرز/بلاک پوشن ٹیم نے پورے عمل میں اے ڈبلیو ڈبلیو/ اے ڈبلیو ایچ کی رہنمائی کی۔
- شناخت شدہ صحت مند بچوں کو ان کی تفصیلات کے ساتھ مقررہ فارمیٹ میں درج کیا گیا تھا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 91
الیکٹرانکس اور اطلاعات تکنالوجی کی وزارت
سی ای آر ٹی-اِن نے محفوظ اور قابل اعتماد انٹرنیٹ کے لیے معلومات کے تحفظ کے طریقوں، طریقہ کار، روک تھام، ردعمل اور سائبر واقعات کی رپورٹنگ سے متعلق ہدایات جاری کیں
انڈین کمپیوٹر ایمرجنسی رسپانس ٹیم  انفارمیشن ٹیکنالوجی ایکٹ 2000 کے سیکشن 70بی کی دفعات کے مطابق ملک میں سائبر سیکیورٹی کے شعبے میں مختلف کام انجام دینے کے لیے قومی ایجنسی کے طور پر کام کرتی ہے۔سی ای آر ٹی-اِن مسلسل سائبر خطرات کا تجزیہ کرتا ہے۔ اور سائبر واقعات کا سراغ لگاتا ہے اور اسے رپورٹ کرتا ہے۔سی ای آر ٹی-اِن باقاعدگی سے تنظیموں اور صارفین کو اپنے ڈیٹا/معلومات اور آئی سی ٹی انفراسٹرکچر کی حفاظت کے قابل بنانے کے لیے مشورے جاری کرتا ہے۔ سائبر سیکیورٹی کے واقعات کے حوالے سے ردعمل کی سرگرمیوں کے ساتھ ساتھ ہنگامی اقدامات کو مربوط کرنے کے لیےسی ای آر ٹی-اِن سروس فراہم کرنے والوں، بچولیوں، ڈیٹا سینٹرز اور باڈی کارپوریٹ سے معلومات طلب کرتا ہے۔
سائبر واقعات سے نمٹنے اور حلقے کے ساتھ تعاملات کے دوران سی ای آر ٹی-اِن نے کچھ ایسی کمیوں کی نشاندہی کی ہے جو واقعہ کے تجزیہ میں رکاوٹ کا باعث بن رہے ہیں۔ شناخت شدہ کمی اور مسائل کو دور کرنے کے لیے تاکہ واقعے کے ردعمل کے اقدامات کو آسان بنایا جا سکے،سی ای آر ٹی-اِن نے انفارمیشن ٹیکنالوجی ایکٹ، 2000 کے سیکشن 70بی کی ذیلی دفعہ  کی دفعات کے تحت معلومات کے تحفظ کے طریقوں، طریقہ کار، روک تھام، ردعمل اور سائبر واقعات کی رپورٹنگ سے متعلق ہدایات جاری کی ہیں۔ یہ ہدایات 60 دنوں کے بعد موثر ہو جائیں گی۔
ہدایات آئی سی ٹی سسٹم کی گھڑیوں کی مطابقت پذیری سے متعلق پہلوؤں کا احاطہ کرتی ہیں۔ سائبر واقعات کی سی ای آر ٹی-اِن کو لازمی رپورٹنگ؛ آئی سی ٹی سسٹم کے لاگز کی بحالی؛ ڈیٹا سینٹرز، ورچوئل پرائیویٹ سرور  فراہم کنندگان، وی پی این سروس فراہم کرنے والے، کلاؤڈ سروس فراہم کنندگان کے ذریعے سبسکرائبر/کسٹمر رجسٹریشن کی تفصیلات؛ ورچوئل اثاثہ سروس فراہم کنندگان، ورچوئل اثاثہ جات کے تبادلے فراہم کرنے والوں اور کسٹوڈین والیٹ فراہم کرنے والوں کے کے وائی سی کے اصول اور طریقے۔ یہ ہدایات مجموعی طور پر سائبر سیکورٹی کی پوزیشن کو بہتر بنائیں گی اور ملک میں محفوظ اور بھروسہ مند انٹرنیٹ کو یقینی بنائیں گی۔
سی ای آر ٹی- ان کی طرف سے جاری کردہ ہدایات https://www.cert-in.org.in/Directions70B.jspپر دستیاب ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 166
ریلوے کی وزارت
مغربی ریلوے کی ممبئی ڈویژن نے 100 ویں ٹیکسٹائل ایکسپریس چلائی
ریلوے نے یہ سنگ میل 05 ماہ کی مختصر مدت میں طے کیا
پہلی ٹیکسٹائل ایکسپریس 01 ستمبر 2021 کو شروع ہوئی تھی
مغربی ریلوے کے ممبئی سنٹرل ڈویژن نے چلتہان  سے سنکریل  تک 100 ویں ٹیکسٹائل ٹرین کو لوڈ کرکے بھیجنے کا سنگ میل طے کیا ہے۔
پہلی ٹرین کو ریلوے اور ٹیکسٹائل کی وزیر مملکت محترمہ درشنا جردوش نے 01.09.2021 کو ادھنا سے ہری جھنڈی دکھا کر روانہ کیا۔
محض پانچ مہینوں کے مختصر عرصے کے اندر اس سنگ میل کو حاصل کرنا ریلوے پر سورت ٹیکسٹائل سیکٹر کے بڑھتے ہوئے اعتماد کی عکاسی کرتا ہے۔ اس ٹرین کی اہم منزلوں میں شنکرائیل، شالیمار ساؤتھ ایسٹرن ریلوے میں اور مشرقی مرکزی ریلوے میں دانا پور اور نارائن پور تھے۔
چلٹھن-67 اور ادھنا-33 سے کل این ایم جی ریکس پر سامان لادا گیا۔ ٹیکسٹائل ایکسپریس سے ریلوے کو کل ریونیو 10.2 کروڑ روپے تک حاصل ہوا ۔
خواتین اور بچوں کی ترقیات کی وزارت
بچوں میں غذائیت سے متعلق نتائج کو بہتر بنانے سے متعلق اقدامات
نئی دہلی یکم دسمبر 2021
خواتین اور بچوں کی بہبود کی مرکزی وزیر محترمہ اسمرتی زوبین ایرانی نے آج راجیہ سبھا میں ایک سوال کے تحریری جواب میں یہ جانکاری فراہم کی ہے۔
صحت اور خاندانی فلاح وبہبود کی وزارت کے ذریعہ وقتاً فوقتاً منعقد کئے گئے سروے کو خاندانی صحت سے متعلق قومی سروے این ایچ ایچ ایس نے ملک میں پانچ سال سے کم عمر کے بچوں میں سوئے تغذیہ، فطری نشونما کے ساکت ہوجانے، کمزور پڑجانے اور عمر کے لحاظ سے وزن کم ہونےسے متعلق صورتحال فراہم کی ہے۔
این ایف ایچ ایس-4 اور این ایف ایچ ایس-5 کے مطابق قومی سطح پر سوئے تغذیہ کی صورتحال کی تفصیلات ذیل میں پیش ہیں۔
|
|
اشارے
|
|
این ایف ایچ ایس-4
16-2015

|
|
این ایف ایچ ایس-5
21-2019

|
|
بچوں میں جسمانی کمزوری
|
|
21%
|
|
19.3%
|
|
بچوں میں فطری نشونما ساکت ہوجانا
|
|
38.4%
|
|
35.5%
|
|
عمر کے لحاظ سے وزن کم ہونا
|
|
35.8%
|
|
32.1%
بچوں میں غذائیت سے متعلق نتائج کو بہتر بنانے کے مقصد سے، حکومت آنگن واڑی خدمات، نوخیز لڑکیوں کے لئے اسکیم اور پردھان منتری ماترو وندنا یوجنا  جیسی بہت سی اسکیموں پر عمل درآمد کررہی ہے۔ ان اسکیموں کو براہ راست تشخیص کردہ اقدامات کے طور پر بچوں کے فروغ سے متعلق مربوط خدمات  سرپرست اسکیم کے تحت نافذ کیا جارہا ہے۔ 8 مارچ 2018 کو پوشن ابھیان کا آغاز کیاگیا تھا، جس کا مقصد ایک مربوط اور نتیجہ خیز طریق کار اختیار کرکے ملک میں مرحلہ وار طریقے سے بچوں میں نقص تغذیہ میں کمی کرنا ہے۔
حکومت نے بھی پوشن-2 کے تحت صحت کی دیکھ بھال اور نگہداشت، خیر وعافیت اور بیماریوں اور سوئے تغذیہ سے مدافعت کی صلاحیت پیدا کرنے والے طور طریقوں پر توجہ مرکوز کرتے ہوئے بچوں میں غذائیت کی مقدار، دستیابی، رسائی اور نتائج کو مستحکم بنانے کی غرض سے اقدامات کئے ہیں۔
پوشن-2، غذائیت میں معاون ایک مربوط پروگرام ہے جس کا 22-2021 کے بجٹ میں اعلان کیا گیا تھا۔ آئی سی ٹی کے ایک اہم پلیٹ فارم، پوشن ٹریکر کے تحت حکمرانی کو بہتر بنانے کی غرض سے غذائیت کے معیار کو بہتر بنانے، فراہمی اور متعلقہ ٹکنالوجی کو مستحکم بنانے کے لئے بھی اقدامات کئے گئے ہیں، تاکہ فوری نگرانی اور خدمات کے بندوبست کے لئے اضافی معاون تغذیہ بخش خوراک کے انتظامات پر بروقت نظر رکھنے کے حوالے سے حکمرانی کو بہتر بنایا جاسکے۔
حکومت نے ریاستوں اور مرکز کے زیر انتظام علاقوں کو صلاح دی ہے کہ وہ اس بات کو یقینی بنائیں کہ اضافی معاون تغذیہ بخش خوراک کا معیار، خوراک کی حفاظت اور معیارات سے متعلق قانون 2006 اور اس کے تحت بیان کئے گئے ضابطوں کے تحت مجوزہ معیارات کے عین مطابق ہو۔ریاستوں اور مرکز کے زیر انتظام علاقوں کو یہ صلاح بھی دی گئی ہے کہ وہ نقص نغذیہ اور اس کے سبب ہونے والی بیماریوں سے بچنے کی غرض سے آیوش نظام یا طریق علاج اختیار کرنے کی حوصلہ افزائی کریں۔ آنگن واڑی مراکز پر پوشن واٹیکاؤں کی ترقی میں معاونت کی خاطر ایک پروگرام کا بھی انعقاد کیاگیا تاکہ غذائیت سے متعلق طور طریقوں میں روایتی علم اور معلومات کو بروئے کار لانے میں محدود یا مقررہ غذا میں تنوع کی خامی کو دور کیا جاسکے۔ اس کے علاوہ معاون تغذیہ بخش خوراک کی فراہمی میں شفافیت اور جوابدہی اور تغذیہ بخش خوراک سے متعلق نتائج کا پتہ چلانے کی غرض سے 13.01.2021 کو زیادہ کارگر بنائی گئی رہنما ہدایات جاری کی گئی تھیں۔
جدید اور قابل تجدید توانائی کی وزارت
قابل تجدید توانائی ذرائع سے بجلی پیدا کرنے کی صلاحیت
نئی دہلی، 2 اگست 2018، بجلی، نئی اور قابل تجدید توانائی کے مرکزی وزیر مملکت  جناب آر کے سنگھ نے آج لوک سبھا میں پوچھے گئے ایک سوال کے تحریری جواب میں اطلاع دی کہ آب و ہوا کی تبدیلی سے متعلق پیرس معاہدہ کے تحت آب و ہوا کی تبدیلی سے متعلق اقوام متحدہ فرم ورک کنونشن  کے مطابق ہندوستان کا نیشنل ڈیٹرمائنڈ کنٹریبوشن  کا ہدف ہے کہ 2030 تک غیر فوسل توانائی ذرائع سے تقریباً 40 فیصد مجموعی بجلی پیداوار کی صلاحیت کی تنصیب کی جائے گی۔
ہندوستان نے اس مقصد کے حصول کے لئے متعدد اقدامات کئے ہیں۔ اس میں قومی سولر مشن کا قیام، 2022 تک 175 گیگا واٹ قابل تجدید توانائی کی صلاحیت کی تنصیب کے لئے ہدف کا اعلان شامل ہیں تاکہ توانائی کے شعبے میں کاربن سے پاک بجلی توانائی کے تعاون میں اضافہ کیا جاسکے۔
۔۔۔۔۔۔۔۔۔۔۔
U- 4009
(Visitor Counter : 42
وزیراعظم کا دفتر
گورنمنٹ ای-مارکیٹ پلیس سِپسایوارڈ حاصل کیا فرسٹ سولر کے سی ای او، جناب مارک وِڈمار کے ساتھ وزیر اعظم کی میٹنگ
وزیر اعظم جناب نریندر مودی نے فرسٹ سولر کے سی ای او ، جناب مارک وِڈمار سے ملاقات کی۔
انہوں نے ہندوستان کی قابل تجدید توانائی پس منظر خاص طور سے سولر صلاحیت اور 2030 ء تک قابل تجدید ذرائع سے 450 گیگا واٹ بجلی پیدا کرنے کے ہمارے ہدف کے بارے میں بات کی۔ ہندوستان میں اپنی انوکھی تھِن-فلم ٹیکنالوجی کا استعمال کرکے مینوفیکچرنگ سہولیات کے قیام میں فرسٹ سولر کی دلچسپی کے بارے میں بھی بات چیت ہوئی۔ اس کا مقصد حال ہی میں شروع کی گئی پروڈکشن لنکڈ اِنسینٹیو منصوبے کا فائدہ اٹھانے کے ساتھ ساتھ ہندوستان کو عالمی سپلائی چین سے جوڑنا ہے۔
کامرس اور صنعت کی وزارتہ
ذاتی استعمال کے لیے آکسیجن کنسنٹریٹرز کی درآمد کو مستثنیٰ زمرے کی فہرست میں شامل کیا گیا
حکومت نے ڈاک، کوریئر یا ای کامرس پورٹلز کے ذریعہ، ذاتی استعمال کے لیے آکسیجن کنسنٹریٹرز کی درآمد کو مستثنیٰ زمرہ جات کی فہرست میں شامل کیا ہے، جہاں ”تحائف“ کے طور پر کسٹم کلیئرنس طلب کی جاتی ہے۔ یہ استثنیٰ 31 جولائی 2021 تک موزوں ہے۔ 30 اپریل 2021 کو ڈائریکٹوریٹ جنرل آف فارن ٹریڈ، وزارت تجارت و صنعت کی طرف سے جاری کردہ ایک نوٹیفکیشن میں کہا گیا ہے کہ اس مقصد کے لیے خارجہ تجارتی پالیسی 2015-20 کے اقتباس 2.25 میں ترمیم کی گئی ہے۔
شہری ہوابازی کی وزارت
خصوصی سویلین پروازوں کے ذریعے 6200 سے زیادہ ہندوستانی یوکرین سے واپس لوٹ چکے ہیں
آئندہ دو روز میں 7400 سے زیادہ ہندوستانیوں کے واپس آنے کی متوقع ہے
یوکرین میں پھنسے بھارتی شہریوں کو واپس لانے کے لیے بھارت نے’آپریشن گنگا‘ نامی ایک بڑا ریسکیو آپریشن شروع کیا ہے۔ امور خارجہ کی وزارت ، شہری ہوابازی کی وزارت کے ساتھ قریبی تعاون کررہی ہے اور تیز رفتار کے ساتھ بھارتی طلبا کو وطن واپس لانے کی تمام کوششیں کر رہی ہے۔ انخلاء کے عمل میں تیزی لانے کے لئے انڈین ایئر لائنز نے اپنے وسائل لگا رہی ہے۔ چار مرکزی وزیر- جناب ہردیپ سنگھ پوری، جناب جیوترادتیہ ایم سندھیا، جناب کرن رجیجو اور جنرل  وی کے۔ سنگھ ان کارروائیوں میں مدد اور نگرانی کے لیے یوکرین سے ملحقہ ممالک میں گئے ہوئے ہیں۔ بھارتی فضائیہ کے طیارے کے ساتھ بھارتی سیویلین طیارے بھی پھنسے ہوئے بھارتی طلباء کو مسلسل واپس لا رہے ہیں۔
بائیس فروری کو شروع ہونے والے انخلاء کے عمل میں اب تک 6200 سے زائد افراد کو واپس لایا جا چکا ہے، جن میں 10 خصوصی سویلین پروازوں کے ذریعے آج آنے والے 2185 افراد شامل ہیں۔ آج کی پروازوں میں سویلین ایئر لائنس کی بخاریسٹ سے 5، بوڈاپیسٹ سے 2، کوسیکے سے ایک اور رزیزو سے دو سویلین پروازیں شامل ہیں۔ اس کے علاوہ بھارتی فضائیہ کی 3 پروازیں آج 3 مارچ کی رات 11 بجے سے 4 مارچ کی صبح کے درمیان مزید بھارتیوں کو واپس لا رہی ہیں۔ بھارتی فضائیہ کی چار پروازیں پہلے ہی 2 مارچ کی آدھی رات سے 3 مارچ کی صبح کے درمیان 798 بھارتی شہریوں کو واپس لا چکی ہیں۔ سویلین پروازوں کی تعداد میں مزید اضافہ کیا جائے گا، اور اگلے دو دنوں میں 7400 سے زائد افراد کو خصوصی پروازوں کے ذریعے لایا جائے گا۔ کل 3500 اور 5 مارچ کو 3900 سے زائد افراد کو واپس لائے جانے کی توقع ہے۔
کل کے لیے خصوصی پروازوں کا عارضی شیڈول درج ذیل ہے۔
|
|
تاریخ
|
|
ایئر لائن
|
|
کہاں سے
|
|
کہاں تک
|
|
ای ٹی اے
|
|
ملک میں آنے والی پروازیں
|
|
04.03.2022
|
|
ایئر انڈیا ایکسپریس
|
|
بخاریسٹ
|
|
ممبئی
|
|
06:20
|
|
1
|
||
|
ایئر انڈیا ایکسپریس
|
|
بخاریسٹ
|
|
ممبئی
|
|
08:30
|
|
1
|
||
|
ایئر انڈیا
|
|
بخاریسٹ
|
|
نئی دہلی
|
|
10:05
|
|
1
|
||
|
اسپائس جیٹ
|
|
کوسیکے
|
|
نئی دہلی
|
|
11:20:00,14:10
|
|
2
|
||
|
انڈیگو
|
|
بڈا پیسٹ
|
|
نئی دہلی
|
|
04:40, 08:20
|
|
2
|
||
|
انڈیگو
|
|
رزیزو
|
|
نئی دہلی
|
|
08:20, 05:20, 06:20
|
|
3
|
||
|
انڈیگو
|
|
بخاریسٹ
|
|
نئی دہلی
|
|
02:30, 03:40, 04:40
|
|
3
|
||
|
انڈیگو
|
|
سوسیوا
|
|
نئی دہلی
|
|
04:05,05:05
|
|
2
|
||
|
وستارا
|
|
بخاریسٹ
|
|
نئی دہلی
|
|
15:45
|
|
1
|
||
|
گو فرسٹ
|
|
بڈا پیسٹ
|
|
نئی دہلی
|
|
04:00
|
|
1
|
|
|
|
|
|
|
|
|
|
|
|
پروازوں کی کل تعداد: 17
۔۔۔۔۔۔۔۔۔۔
ش ح۔ا گ ۔ن ا۔
U-2201
(Visitor Counter : 111
وزیراعظم کا دفتر
وزیر اعظم کل انڈیا موبائل کانگریس 2020 سے خطاب کریں گے
نئی دہلی، 7 /دسمبر 2020 ۔ وزیر اعظم جناب نریندر مودی 8 دسمبر 2020 کو صبح 10:45 بجے ورچول انڈیا موبائل کانگریس  2020 میں افتتاحی خطبہ دیں گے۔ آئی ایم سی 2020 کا انعقاد حکومت ہند کے محکمہ ٹیلی مواصلات اور سیلولر آٖریٹرس ایسوسی ایشن آف انڈیا  کے ذریعے کیا جارہا ہے۔ یہ پروگرام 8 سے 10 دسمبر 2020 تک منعقد کیا جائے گا۔
آئی ایم سی 2020 کے بارے میں
آئی ایم سی 2020 کا موضوع ’’شمولیت پر مبنی اختراعات – اسمارٹ، محفوظ، پائیدار‘‘ ہے۔ اس کا مقصد وزیر اعظم کے ’آتم نربھر بھارت‘، ’ڈیجیٹل شمولیت‘ اور ’پائیدار ترقی، صنعت سازی و اختراعات‘ کے تصور سے ہم آہنگ کرنے میں مدد کرنا ہے۔ اس کا مقصد بیرونی اور مقامی سرمایہ کاری کے عمل کو آگے بڑھانا، ٹیلی مواصلات اور ابھرتی ہوئی ٹیکنالوجی کے شعبوں میں تحقیق و ترقی کی حوصلہ افزائی کرنا بھی ہے۔
آئی ایم سی 2020 میں مختلف وزارتوں، ٹیلی مواصلات کے سی ای او، عالمی سی ای او، 5جی کے معاملے میں ڈومین ایکسپرٹس، مصنوعی ذہانت ، انٹرنیٹ آف تھنگس ، ڈیٹا ایناٹیکس، کلاؤڈ اینڈ ایج کمپیوٹنگ، بلاک چین، سائیبر سکیورٹی، اسمارٹ سٹیز اور آٹومیشن سے متعلق ماہرین کی شراکت داری نظر آئے گی۔
وزارت خزانہ
ہندوستان دنیا میں پانچویں سب سے بڑے غیرملکی زرمبادلہ کے ذخائروالے ملک کی حیثیت سے ابھرا، 25جون 2021کو یہ ذخائر608.99ارب ڈالرتک پہنچے
نئی دہلی،19؍جولائی:ہندوستان کے غیرملکی زرمبادلہ کے ذخائر25جون ، 2021کو 608.99بلین ڈالرتک جاپہنچے ۔ اسی کے ساتھ ہندوستان دنیا میں چین ، جاپان ، سوئٹزرلینڈ اورروس کے بعد سب سے بڑے غیرملکی زرمبادلہ کے ذخائروالاپانچواں ملک بن گیاہے ۔ یہ بات وزیرمملکت برائے خزانہ جناب پنکج چودھری نے آج لوک سبھامیں ایک سوال کے تحریری جواب میں بتائی ۔
وزیرموصوف نے بتایا کہ ہندوستان کے غیرملکی زرمبادلہ کے ذخائرکی صورت حال 18مہینوں سے زیادہ کی درآمد کے حساب سے اطمینان بخش ہے اورکسی بھی بیرونی نقصان سے حفاظت میں مددگارہے ۔ حکومت اورآربی آئی چھوٹی معیشتوں کی زبردست ترقی میں مددکرنے کے لئے پالیسیاں اورضابطے ترتیب دیتے ہوئے ، ابھرتی ہوئی غیرملکی صور ت حال کی نزدیکی طورپرنگرانی کررہی ہیں ۔
مزید تفصیلات سے آگاہ کرتے ہوئے وزیرموصوف نے کہاکہ غیرملکی زرمبادلہ کے ذخائرمیں تنوع پیداکرنے کے لئے سیال اثاثوں کے معیارات اور تحفظ کو برقراررکھتے ہوئے غیرملکی زرمبادلہ کے تبادلے اورریپومارکیٹس میں کارروائیوں میں اضافہ ، سونے کی خریداری اور نئی مارکیٹوں کی دریافت کے ذریعہ آربی آئی مستقل اقدامات کرتی ہے ۔ ہندوستان کے غیرملکی زرمبادلہ کے ذخائرکی صورت حال میں ہونے والی تبدیلیاں ، زرمبادلہ کے تبادلے کی شرح میں اتارچڑھاو کو متوازن کرنے کے لئے آربی آئی کی طرف سے غیرملکی زرمبادلہ کے بازارمیں مداخلت ، دیگر بین الاقوامی کرنسیوں کے مقابلے میں امریکی ڈالرکی قیمت میں اضافے کی بنا پرقیمتوں کے تخمینوں میں تبدیلیاں ، سونے کی قیمتوں میں اضافہ ، غیرملکی کرنسی کے اثاثوں سے منافع کا حصول اورامدادی رقوم کی آمدکا بنیادی طورپرنتیجہ ہیں ۔
وزیرموصوف نے مزیدبتایا کہ غیرملکی زرمبادلہ کے ذخائر میں اضافے کے ساتھ ، چالوکھاتے میں خسارہ ادائیگیوں کے توازن میں اضافے کی طرف اشارہ کرتاہے ۔ مثال کے طورپر خالص سرمائے کی آمدکی شدت چالوکھاتے کے خسارے کے حجم سے تجاوز کرجاتی ہے ۔ 21-2020میں ہندوستان کے ادائیگیوں کے توازن نے چالوکھاتے اورپونجی کھاتے دونوں میں اضافہ درج کرایا۔ جس کے نتیجے میں سال کے دوران غیرملکی زرمبادلہ کے ذخائرمیں اضافہ دیکھنے میں آیا۔
سامان اورخدمات کی برآمدات اور درآمدات کے علاوہ ، غیرملکی شعبے کامجموعی استحکام ادائیگیوں کے توازن کے دیگرعناصرپرانحصار کرتاہے ، جن میں رقوم کی منتقلیاں ، چالوکھاتے میں آمدنی ، خالص سرمائے کی آمدکی مقدار اورغیرملکی قرضہ جات شامل ہیں ۔ وزیرموصوف نے بتایاکہ غیرملکی شعبے میں خطرات سے متعلق اشاریوں کے حوالے سے ہندوستان اطمینان بخش حالت میں ہے ۔